rejauldu/bengali-wikipedia huggingface dataset:
পূর্বঘাট হলো ভারতের পূর্ব উপকূল জুড়ে অসমানভাবে বিন্যস্ত পার্বত্য এলাকার সাধারণ নাম। এটি উত্তর ওড়িশা থেকে অন্ধ্রপ্রদেশ ও তামিলনাড়ু পেরিয়ে কর্ণাটক হয়ে কেরালা পর্যন্ত বিস্তৃত। এটি গোদাবরী নদী, মহানদী, কৃষ্ণা ও কাবেরী দ্বারা বিখন্ডিত।  এই পর্বতমালাটি বঙ্গোপসাগরের সমান্তরালে সজ্জিত। দাক্ষিণাত্যের মালভূমি এর পশ্চিমে অবস্থিত এবং পূর্বঘাট ও পশ্চিমঘাটের মধ্যবর্তী স্থানে অবস্থিত। পূর্বঘাট এবং বঙ্গোপসাগরের মধ্যের এলাকাটি করমন্ডল উপকূল অঞ্চলসহ উপকূলীয় সমভূমি। পূর্বঘাট পশ্চিম ঘাটের ন্যায় উচ্চতা বিশিষ্ট নয়।   ভূগোল  পূর্ব ঘাট অঞ্চল পশ্চিম ঘাটের তুলনায় অধিক প্রাচীন এবং এর একটি জটিল ভূতাত্ত্বিক ইতিহাস রয়েছে যার সংগঠন ও বিখন্ডন রডিনিয়ায় প্রাচীন মহাদেশের গঠন এবং গন্ডোয়ানিয়ান বৃহত্ মহাদেশের গঠনের সাথে সম্পর্কিত।  পূর্ব ঘাট চর্নাকোট, গ্রানাইট গিনিস, খুন্ডালাইট, মেটামোরফিক গিনিস এবং কোয়ার্টজাইট শিলায় সংযোজনে গঠিত। পূর্ব ঘাটের কাঠামোর মধ্যে রয়েছে সংযোজ্যতা এবং ভূচ্যুতি, যা তার পার্বত্য এলাকায় বিস্তৃত। চুনাপাথর, বক্সাইট এবং লৌহ আকরিক পূর্ব ঘাট পার্বত্য এলাকায় দেখতে পাওয়া যায়।  তিরুমলা পাহাড়ের সংযোজিত অসম্পূর্ণতাটি ভুসংস্থানিক তাত্পর্যের একটি প্রধান গুরুত্বপূর্ণ অবয়ব যা ক্ষয়প্রাপ্ত এবং বর্ধিত একটি ব্যাপক সময়ের প্রতিনিধিত্ব করে। অন্ধ্রপ্রদেশের চিত্তোর জেলার তিরুমলা ঘাট সড়কে এই খাড়া প্রাকৃতিক ঢাল, রাস্তাঘাট ও উপত্যকাগুলি দৃষ্ট হয়।  আরও দেখুন  করমণ্ডল উপকূল  Javadi Hills  Nallamala Hills  Sri Venkateswara National Park  Western Ghats  তথ্যসূত্র  বিষয়শ্রেণী:পূর্ব ঘাট বিষয়শ্রেণী:ভারতের পর্বতমালা বিষয়শ্রেণী:তামিলনাড়ুর ভূতত্ত্ব বিষয়শ্রেণী:অন্ধ্র প্রদেশের ভূতত্ত্ব বিষয়শ্রেণী:ওড়িশার ভূতত্ত্ব বিষয়শ্রেণী:তামিলনাড়ুর ভূগোল বিষয়শ্রেণী:পশ্চিমবঙ্গের ভূতত্ত্ব
আন্তর্জাতিক মাতৃভাষা ইনস্টিটিউট বাংলাদেশের একটি বিশ্ব ভাষার গবেষণা প্রতিষ্ঠান। ঢাকার সেগুনবাগিচায় ১.০৩ একর জায়গা জুড়ে ভবনটির অবস্থান।   ইতিহাস  ১৯৯৯ খ্রিস্টাব্দে ২১ ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করা হলে বাংলাদেশ সরকার একটি আন্তর্জাতিক মাতৃভাষা চর্চা ও গবেষণা কেন্দ্র স্থাপনের সিদ্ধান্ত নেয়। এরপর ২০০০ খ্রিস্টাব্দের মাঝামাঝিতে ১৯,৪৯,০০,০০০ টাকার "আন্তর্জাতিক মাতৃভাষা ইনস্টিটিউট স্থাপন প্রকল্প" সরকার কর্তৃক অনুমোদিত হয়। ২০০১ খ্রিস্টাব্দের ১৫ মার্চ তৎকালীন  জাতিসংঘের মহাসচিব কফি আনান প্রতিষ্ঠানটির ভিত্তিপ্রস্তর স্থাপন করেন। শুরুতে ১২ তলা ভবনের উল্লেখ থাকলেও প্রাথমিকভাবে ৫ তলা নির্মাণের পরিকল্পনা নেয়া হয়; তাতে একটি মিলনায়তন, চারটি সম্মেলন কক্ষ, কম্পিউটার ল্যাব, ভাষা-জাদুঘর, বিশ্বের লিখনরীতি আর্কাইভ, ভাষা প্রশিক্ষণের জন্য ১০টি শ্রেণিকক্ষসহ প্রয়োজনীয় অফিসকক্ষের ব্যবস্থা রাখা হয়। ২০০৪ খ্রিস্টাব্দের শেষ দিকে সরকার প্রকল্প সংশোধন করে নির্মাণ কাজ শেষ করার উদ্যোগ নেয়। সংশোধিত প্রকল্পের অধীনে ৩ তলা পর্যন্ত ভবন নির্মাণ শেষ হয় ২০১০ খ্রিস্টাব্দে।  ভিত্তিপ্রস্থর স্থাপনের ৯ বছর পর ভবনটি উদ্বোধন করা হয়।   কার্যক্রম  এই প্রতিষ্ঠানটির মাধ্যমে পৃথিবীর সব ভাষা সংরক্ষণের উদ্যোগ নেয়া হবে। পাশাপাশি হুমকির সম্মুখিন ভাষার বিস্তার ঘটানোর উদ্যোগ নেয়া হবে। বিভিন্ন ভাষার উপাদান ডাটাবেজে সংরক্ষিত হবে, শ্রবণ-দর্শন যন্ত্রের মাধ্যমে বিলুপ্তপ্রায় বা বিলুপ্ত ভাষাগুলোকে দৃশ্যমান করা হবে। থাকবে বিশ্বমানের পাঠাগার, যাতে থাকবে বিভিন্ন ভাষার উপর লিখিত বই, ব্যাকরণ থাকবে। এছাড়াও থাকবে ভাষা-জাদুঘর ও আর্কাইভ। প্রতিষ্ঠানটির কার্যক্রমের মধ্যে থাকবে প্রশিক্ষণের মাধ্যমে দক্ষ দোভাষী তৈরি করা, ভাষানীতি প্রণয়নে সরকারকে সহয়তা ও পরামর্শ দান, বাংলাসহ বিভিন্ন ভাষার ওপর গবেষণামূলক কার্যক্রম পরিচালনা করা ইত্যাদি। এছাড়া এই প্রতিষ্ঠানের উদ্যোগে ভাষা ও সাহিত্যে অবদানের জন্য সম্মাননা প্রদান করারও উদ্যোগ নেয়া হবে। সর্বোপরি মাতৃভাষার চর্চা, প্রশিক্ষণ, গবেষণা ও সুরক্ষা প্রদান করা হবে।   তথ্যসূত্র   বিষয়শ্রেণী:২০১০-এ বাংলাদেশে প্রতিষ্ঠিত বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:আন্তর্জাতিক গবেষণা প্রতিষ্ঠান বিষয়শ্রেণী:বাংলাদেশ ভিত্তিক সাংস্কৃতিক সংগঠন বিষয়শ্রেণী:ঢাকার ভবন ও স্থাপনা
থাম্ব|"Autodesk 3ds Max" সফ্টওয়্যার ব্যবহার করে গোলাবারুদ তৈরি করা হয়েছে অটোডেস্ক থ্রিডিএস ম্যাক্স, প্রাক্তন নাম থ্রিডি স্টুডিও ম্যাক্স () হল একটি পেশাদারী থ্রিডি কম্পিউটার গ্রাফিক্স প্রোগ্রম যার মাধ্যমে থ্রিডি এনিমেশন, মডেল, গেম এবং ইমেজ তৈরি করা হয়। সফটওয়্যারটি তৈরি করেছে অটোডেক্স মিডিয়া অ্যান্ড এনটারটেইনমেন্ট যার আগে নাম ছিল যথাক্রমে ডিসক্রিট এবং কাইনেটিক্স।  এই সফটওয়্যারটির মাধ্যমে ত্রিমাত্রিক অ্যানিমেশন এবং টেলিভিশন এবং সিনেমার জন্য বিভিন্ন স্পেশাল এফেক্ট তৈরি করা যায়, তবে কম্পিউটার গেম শিল্পেই এটি সর্বাধিক ব্যবহার হয়। সফটওয়্যারটি কেবলমাত্র উইনডোজ প্ল্যাটফর্মেই ব্যবহার করা যায়। সফটওয়্যারটিতে উন্নত মানের শেডার, রেডিওসিটি, পার্টিকেল সিস্টেম, গ্লোবাল ইলিউমিনেসন, সম্পূর্ণ পরিবর্তনযোগ্য ইউজার ইন্টারফেস, এবং একটি স্ক্রিপটিঙ ভাষা ম্যাক্সস্ক্রিপ্ট রয়েছে। এছাড়াও অন্যান্য কোম্পানির তৈরি প্রচুর প্লাগ ইন সফটওয়্যারও পাওয়া যায় যা আলাদা ভাবে কিনতে হয়।  সাধারনভাবে চার ধরনের মডেলিং এই সফটওয়্যারটির মাধ্যমে করা যায় যেমন পলিগণ মডেলিং , নার্বস মডেলিং, সারফেস এবং প্যাচ মডেলিং এবং প্রিডিফাইনড্ বস্তু দিয়ে মডেলিং। সফটওয়্যারটি বিভিন্ন বিখ্যাত সিনেমাতে স্পেশাল এফেক্ট তৈরিতে ব্যবহৃত হয়েছে যেমন ডাই অ্যানাদার ডে, জুরাসিক পার্ক, মাইনরিটি রিপোর্ট, মিশন ইম্পসিবল: ২, স্টার ওয়ার্স:এপিসোড ৩ রিভেঞ্জ অফ দ্য সিথ, দ্য মমি, দ্য ম্যাট্রিক্স রিলোডেড প্রভৃতি। এই সফটওয়্যারটির সাহায্যে তৈরি কয়েকটি কম্পিউটার গেম হল ডায়াবলো ২, হাফ লাইফ, হ্যালো ২, মাফিয়া, মেডাল অফ অনার, নিড ফর স্পীড, ম্যাক্স পেইন প্রভৃতি। বর্তমান এই সফটওয়্যারটির ২০১০ সংস্করণ প্রকাশিত হয়েছে।   তথ্যসূত্র    বহিঃসংযোগ      Autodesk 3ds Max  Autodesk 3ds Max Design  History of 3ds Max  Pre-history of 3ds Max  Gary Yost's website  The History of 3D Studio – Tom Hudson interview  The History of 3D Studio – Gary Yost interview  Demo of 3D Studio "THUD" prototype from November 1988 - Tom Hudson  বিষয়শ্রেণী:১৯৯০-এর সফটওয়্যার বিষয়শ্রেণী:৩ডি গ্রাফিক্স সফটওয়্যার বিষয়শ্রেণী:৩ডি অ্যানিমেশন সফটওয়্যার বিষয়শ্রেণী:অটোডেস্ক বিষয়শ্রেণী:অ্যানিমেশন সফটওয়্যার
থাম্ব|300x300পিক্সেল| আফগানিস্তানের সিংহভাগ বিদ্যুৎ আমদানি করা হয়। থাম্ব|নাগলু বাঁধটি আফগানিস্তানের বৃহত্তম বাঁধগুলির মধ্যে একটি, যা কাবুল প্রদেশ, নানগারহার প্রদেশ এবং কাপিসা প্রদেশে কিছু বিদ্যুৎ সরবরাহ করে। থাম্ব|২০১১ সালে রাতে কান্দাহারের বায়বীয় দৃশ্য  আফগানিস্তানে শক্তি জলবিদ্যুৎ, জীবাশ্ম জ্বালানি এবং সৌরশক্তি দ্বারা সরবরাহ করা হয়। বর্তমানে, আফগানিস্তানের জনসংখ্যার ৫০% এরও কম বিদ্যুৎ ব্যবহারের সুযোগ পাচ্ছে। এটি দেশের প্রধান শহরগুলি জুড়ে রয়েছে। অনেক গ্রামীণ এলাকায় পর্যাপ্ত বিদ্যুতের প্রবেশ নেই কিন্তু বড় সিএএসএ-১০০ প্রকল্প শেষ হওয়ার পরে এটি পরিবর্তন হতে পারে।  আফগানিস্তান বর্তমানে জীবাশ্ম জ্বালানি ও সৌর প্যানেল ব্যবহার করে তার বিভিন্ন জলবিদ্যুৎ কেন্দ্র থেকে প্রায় ৬০০ মেগাওয়াট বিদ্যুৎ উৎপাদন করে। প্রতিবেশী ইরান, তাজিকিস্তান, তুর্কমেনিস্তান এবং উজবেকিস্তান থেকে ৭২০ মেগাওয়াটের বেশি আমদানি করা হয়।  প্রতিবেশী পাকিস্তান এবং ইরান থেকে প্রচুর প্রবাসীদের আগমনের কারণে আফগানিস্তানে আগামী বছরগুলিতে ৭,০০০ মেগাওয়াট বিদ্যুতের প্রয়োজন হতে পারে। আফগান জাতীয় উন্নয়ন কৌশল বিকল্প শক্তি, যেমন বায়ু এবং সৌর শক্তিকে উন্নত করার জন্য একটি উচ্চ মূল্যের শক্তির উৎস হিসেবে চিহ্নিত করেছে। ফলস্বরূপ, বেশ কয়েকটি সৌর ও বায়ু খামার প্রতিষ্ঠিত হয়েছে, বর্তমানে আরও উন্নয়নাধীন রয়েছে।   জলবিদ্যুৎ  আফগানিস্তানের ২৩,০০০ মেগাওয়াট জলবিদ্যুৎ উৎপাদনের সম্ভাবনা রয়েছে। আফগান সরকার আরও বাঁধ নির্মাণের জন্য প্রতিবেশী ও আঞ্চলিক দেশগুলোর কাছ থেকে প্রযুক্তিগত সহায়তা চাচ্ছে। ১৯৫০ এবং ১৯৭০-এর দশকের মাঝামাঝি সময়ে জলবিদ্যুৎ কেন্দ্রসহ বেশ কয়েকটি বাঁধ নির্মিত হয়েছিল, যার মধ্যে হেলমান্দ প্রদেশের কাজকি জেলার কাজকি এবং কাবুল প্রদেশের সরোবি জেলার নাগলু অন্তর্ভুক্ত ছিল। কাজাকি হেলমান্দ এবং কান্দাহার উভয় প্রদেশে ১৫১ মেগাওয়াট পর্যন্ত বিদ্যুৎ সরবরাহ করে। কামাল খান বাঁধের বিদ্যুৎ কেন্দ্রটি নিমরুজ প্রদেশের বাসিন্দাদের বিদ্যুৎ সরবরাহ করে।  কাবুল, কাপিসা এবং নানগারহার প্রদেশের বাসিন্দারা নাগলু প্ল্যান্ট থেকে বিদ্যুৎ পান। কুন্দুজের বাসিন্দারা স্থানীয় নাহর গাওকুশ বিদ্যুৎ কেন্দ্র থেকে বিদ্যুৎ পেয়ে থাকে। বাদাখশান প্রদেশের বাসিন্দারা ফয়জাবাদ জেলার শোরাবাক পাওয়ার প্ল্যান্টের সাথে যুক্ত।  সালমা বাঁধের (আফগানিস্তান-ভারত মৈত্রী বাঁধ) বিদ্যুৎ কেন্দ্রটি হেরাত প্রদেশের বাসিন্দাদের ৪২ মেগাওয়াট পর্যন্ত বিদ্যুৎ সরবরাহ করে। দেশের বিভিন্ন স্থানে আরও কয়েকটি জলের বাঁধ নির্মাণ করা হচ্ছে যাতে আরও বেশি মানুষ মৌলিক বিদ্যুতের সুযোগ পায়।  কেন্দ্রীয় প্রদেশের ছোট শহর বা শহরের বাসিন্দারা জল সঞ্চয় এবং বিদ্যুৎ উৎপাদনের জন্য ছোট বাঁধ নির্মাণ করে চলেছে। সম্প্রতি কিছু চীনা বিশেষজ্ঞ এবং উদ্যোক্তা আফগানিস্তানকে এই প্রকল্পে সাহায্য করার আগ্রহ দেখিয়েছেন।  তথ্যসূত্র
গোরক্ষনাথ ছিলেন একজন হিন্দু যোগী ও সাধক, যিনি নাথ সন্ন্যাসী আন্দোলনের প্রভাবশালী প্রতিষ্ঠাতা ছিলেন। তাকে মতসেন্দ্রনাথের দুইজন উল্লেখযোগ্য শিষ্যের একজন হিসেবে বিবেচনা করা হয়। সমগ্র ভারতীয় উপমহাদেশে পাওয়া তাঁর অনুসারীদেরকে যোগী, গোরক্ষনাথী, দর্শনী বা কানফাটা বলা হয়।  তিনি ছিলেন নয়জন সাধুদের একজন যিনি নবনাথ নামেও পরিচিত এবং ভারতের মহারাষ্ট্রে ব্যাপক জনপ্রিয়। হ্যাজিওগ্রাফি তাকে একজন মানব শিক্ষকের চেয়ে বেশি এবং সময়ের নিয়মের বাইরের একজন হিসেবে বর্ণনা করে যিনি বিভিন্ন যুগে পৃথিবীতে আবির্ভূত হন। ইতিহাসবিদরা বলছেন যে গোরক্ষনাথ খ্রিস্টীয় দ্বিতীয় সহস্রাব্দের প্রথমার্ধে কোন এক সময় বেঁচে ছিলেন কিন্তু কোন শতাব্দীতে তারা একমত হননি। ব্রিগস' ১৫ থেকে ১২ শতক থেকে গ্রিয়ারসনের ১৪ শতকের অনুমান পর্যন্ত প্রত্নতত্ত্ব এবং পাঠ্য পরিসরের উপর ভিত্তি করে অনুমান।   হিন্দু ঐতিহ্যে গোরক্ষনাথকে মহাযোগী হিসেবে বিবেচনা করা হয়। তিনি নির্দিষ্ট আধিভৌতিক তত্ত্ব বা নির্দিষ্ট সত্যের উপর জোর দেননি, কিন্তু জোর দিয়েছিলেন যে সত্যের সন্ধান এবং আধ্যাত্মিক জীবন মানুষের মূল্যবান ও স্বাভাবিক লক্ষ্য। গোরক্ষনাথ যোগ, আধ্যাত্মিক শৃঙ্খলা ও নৈতিক জীবনকে সমাধি এবং নিজের আধ্যাত্মিক সত্যে পৌঁছানোর উপায় হিসেবে আত্মনিয়ন্ত্রণের জন্য চ্যাম্পিয়ন করেছিলেন।  গোরক্ষনাথ, তাঁর ধারণা এবং তাঁর অনুসারী যোগীরা গ্রামীণ ভারতে অত্যন্ত জনপ্রিয়, ভারতের বিভিন্ন রাজ্যে বিশেষ করে গোরখপুর নামক শহরটিতে তাঁকে উৎসর্গ করা মঠ ও মন্দিরগুলি পাওয়া যায়।David N. Lorenzen and Adrián Muñoz (2012), Yogi Heroes and Poets: Histories and Legends of the Naths, SUNY Press, , pp. x–xi  তথ্যসূত্র   আরও পড়ুন  Adityanath (2005). Gorakhnath. Retrieved 7 March 2006.  Romola Butalia (2003). In the Presence of the Masters. Delhi, India: Motilal Banarsidass.  Dhallapiccola, Anna. Dictionary of Hindu Lore and Legend.   Gordan Djurdjevic & Shukdev Singh, Sayings of Gorakhnāth: Annotated Translation of the Gorakh Bānī, , Oxford University Press, 2019. Mahendranath, Shri Gurudev. Notes on Pagan India. Retrieved 7 March 2006. বহিঃসংযোগ      Bibliography of Goraksanatha's works, Item 666 , Karl Potter, University of Washington  বিষয়শ্রেণী:১১শ শতাব্দীতে জন্ম বিষয়শ্রেণী:তপস্বী বিষয়শ্রেণী:মহাসিদ্ধ বিষয়শ্রেণী:ভারতীয় হিন্দু যোগী বিষয়শ্রেণী:হিন্দু দার্শনিক ও ধর্মতত্ত্ববিদ বিষয়শ্রেণী:আধ্যাত্মিক শিক্ষক বিষয়শ্রেণী:মধ্যযুগীয় হিন্দু ধর্মগুরু বিষয়শ্রেণী:ভারতীয় শৈব ধর্মগুরু বিষয়শ্রেণী:আধ্যাত্মিক অনুশীলন বিষয়শ্রেণী:তন্ত্র
জিন্দাল বিজয়নগর বিমানবন্দর (আইএটিএ: ভিডিওয়াই, আইসিএও: ভিওজেভি) ভারতের কর্ণাটক প্রদেশের টরানাগাল্লু নামে একটি গ্রামে অবস্থিত অন্তর্দেশীয় বিমানবন্দর। বিদ্যানগর শহরের কাছে বিমানবন্দরটির অবস্থানের কারণে বিমানবন্দরকে বিদ্যানগর বিমানবন্দর নামেও পরিচিত। এটি টরানাগাল্লু গ্রামে অবস্থিত একটি ইস্পাত কারখানা জেএসডব্লিউ স্টিলের মালিকানাধীন এবং তাদের দ্বারা পরিচালিত হয়। জিন্দাল বিজয়ন বিমানবন্দর নামটি  জিন্দাল বিজয়নগর স্টিল লিমিটেড (জেভিএসএল) কোম্পানী থেকে এসেছে, যা ২০০৫ সালে জেএসডব্লিউ স্টিলের সাথে যুক্ত হয়ে যায়।  জেভিএসএল কর্মচারীদের জন্য পূর্বে বিমানবন্দরটি একটি বেসরকারী অবরতণ ঘাঁটি হিসাবে কাজ করত। পরে ২০০৬ সালের ডিসেম্বর মাসে বিমানবন্দরকে প্রথম বাণিজ্যিক উড়ানগুলি পরিচালনার জন্য উন্নয়ন করা হয়েছিল। এটি বেলেলির জেলা পর্যটন এবং ব্যবসায়িক স্বার্থে সেবা প্রদান করা। আঞ্চলিক এয়ারলাইন ট্রুজেট হায়দ্রাবাদ ও বেঙ্গালুরু থেকে দৈনিক উড়ান পরিষেবা প্রদান করে।  ইতিহাস  জিন্দাল বিজয়নগর বিমানবন্দর মূলত জিন্দাল বিজয়নগর স্টিল কারখানা কর্তৃক ব্যবহৃত একটি বেসরকারী বিমানবন্দর যা তার নিকটবর্তী ইস্পাত কারখানা থেকে উচ্চ পদস্ত কর্মীদের পরিবহনের জন্য ব্যবহৃত হয়। ২০০৪ সালে, রাজ্য সরকার থেকে বাণিজ্যিক উড়ান চালু করার অনুমতি দিতে সম্মত হয়। বিমানবন্দরটি হাম্পির পর্যটক আকর্ষণের কাছাকাছি অবস্থিত এবং রাজ্য সরকার আশা করে যে বেল্লারীতে ইস্পাত শিল্পে ব্যবসায়ীদের আকৃষ্ট করবে বিমান পরিবহন চালু হলে। বেল্লারী বিমানবন্দরটি ব্যবহার করা হয না কারণ তার রানওয়ে খুবই ছোট এবং সংকীর্ণ ছিল এবং এটি প্রসারিত করার কোন জায়গা ছিল না।. এয়ার ডেকান ঘোষণা করেছিল যে ২ অক্টোবর ২০০৪ সালে  বেঙ্গালুরু থেকে উড়ান শুরু করবে;  তবে কারিগরি কারণে এই রুটটি চালু করা সম্ভব হয়নি।  বিমানবন্দরে অতিরিক্ত সরকারী সরঞ্জাম এবং একটি এয়ার ট্রাফিক কন্ট্রোল ভবন সহ রাজ্য সরকার থেকে এখনও কিছু প্রয়োজনীয় স্থাপনা নির্মাণ করার কথা। ২০০৬ সালে জেএসডব্লিউ ইস্পাত সংস্থা ₹২৫ কোটি (৩.৮ মিলিয়ন মার্কিন ডলার) টাকা ব্যয়ে যাত্রী টার্মিনাল নির্মাণ শুরু করে। ৩ নভেম্বর ২০০৫ সালে জেএসডব্লিউ স্টিলের ব্যবস্থাপনা পরিচালক সজন জিন্দাল এবং গভর্নর টি এন চতুরবেদি ও রাজ্য সরকারের বিভিন্ন সদস্য উপস্থিতে বিমানবন্দরের উদ্বোধন করা হয়েছিল । সেই দিন এয়ার ডেকান বিমানবন্দরের উদ্বোধনী উড়ান পরিচালনা করে। কিন্তু ওই বছরের ১ ডিসেম্বরের আগে পর্যন্ত নিয়মিত উড়ান পরিচালনা শুরু করে নি। বিমানসংস্থা প্রাথমিকভাবে বেঙ্গালুরু ও গোয়াতে দৈনিক উড়ান পরিচালনা করে। ২০০৮ সালে এয়ার ডেকান কিংফিশার এয়ারলাইন্সের সাথে কিংফিশার রেড তৈরির জন্য মিলিত হয়ে যায়। পরে ২০০৯ সালের বিমান সংস্থাটি অক্টোবরে  যাত্রী অভাবের কারণে বিমানবন্দরে উড়ান পরিচালনা বন্ধ করে।  সু্যোগ - সুবিধা  জিন্দাল বিজয়নগর বিমানবন্দরটির রানওয়ে ১৩/৩১ দ্বারা মনোনীত হয়, যা ৩০ মিটার চওড়া ও ১,৫০০ মিটার লম্বা (৪,৯২১ ফুট × ৯৮ ফুট)। [8] যাত্রী টার্মিনাল ভবনের আয়োতন ১৯০ বর্গ মিটার (২,০০০ বর্গ ফুট) এবং এতে একটি চেক-ইন ডেস্ক, সুরক্ষা পথ, ব্যাগ স্ক্যানার রয়েছে। বিমানবন্দরে ৫০ জন অপেক্ষা করা একটি অপেক্ষা এলাকা রয়েছে।   বিমান সংস্থা এবং গন্তব্যস্থল  তথ্যসূত্র  বহিঃসংযোগ  বিষয়শ্রেণী:কর্ণাটকের বিমানবন্দর বিষয়শ্রেণী:ভারতের বিমানবন্দর
ব্যবহার  {{WTA|id=000000|name=yyy}} where 000000 is the code in the url of the site.  How to spot the parameter "id"  Consider the example for Mary Pierce. The URL for her profile is  http://www.wtatennis.com/players/player/6297  In this URL, 6297 serves as the id. So the syntax for the template would be  {{WTA|id=6297|name=Mary Pierce}}  <includeonly> বিষয়শ্রেণী:টেনিস বহিঃসংযোগ টেমপ্লেট বিষয়শ্রেণী:মানুষ ও ব্যক্তি বহিঃসংযোগ টেমপ্লেট  </noinclude>
টেলিভিশন চলচ্চিত্র বিকল্পভাবে টেলিফিল্ম, টেলিছবি, টেলিমুভি বা টিভি চলচ্চিত্র হিসাবে পরিচিত। এটি টিভির জন্য নির্মিত পূর্ণদৈর্ঘ্য চলচ্চিত্র যা মূলত একটি টেলিভিশন নেটওয়ার্ক দ্বারা সম্প্রচার করা হয়। সাধারণত চলচ্চিত্রের থেকে কম বাজেটে তৈরি হয় এবং তা এক বা ততোধিক পর্বে দেখানো হতে পারে। কিছু ক্ষেত্রে, এই জাতীয় চলচ্চিত্রগুলিকে একটি সংক্ষিপ্ত ধারাবাহিক হিসাবেও উল্লেখ করা যেতে পারে এবং দেখানো হতে পারে। যা  এমন একটি চলচ্চিত্র নির্দেশ করে যা একাধিক অংশে বিভক্ত বা একটি ধারাবাহিক, যা পূর্বনির্ধারিত, সীমিত সংখ্যক পর্ব ধারণ করে।  তথ্যসূত্র    বিষয়শ্রেণী:টেলিভিশন পরিভাষা
তুর্কি ব্রেইল (তুর্কি: Kabartma Yazı) হল তুর্কি ভাষার ব্রেইল।   ব্রেইল  তুর্কি ব্রেইল আন্তর্জাতিক ব্যবহার অনুসরণ করে। স্বরধ্বনি-কারক সহ স্বরবর্ণ ö এবং ü তাদের ফরাসি / আলমানীয় রূপ পেয়েছে, যেখানে স্বরধ্বনি-কারক ç, ğ এবং ş সহ ব্যঞ্জনবর্ণগুলির নিকটতম বাংলা অনুমান, ছ্, ঘ্ এবং শ্ এর রূপ পেয়েছে। বিন্দুবিহীন ই (ı) নিচে নাড়াচাড়া করে প্রাপ্ত হয়। Beysehir Guidance and Research Centre  (two Turkish Braille charts)   a  b  c  ç  d  e  f  g  ğ  h  ı  i  j  k  l  m  n  o  ö  p  r  s  ş  t  u  ü  v  y  z    উচ্চারণ বিন্দু,  â, î, û এর জন্য ব্যবহৃত হয়। নুক্তো  উর্ধ্ব বর্ণের জন্য ব্যবহৃত হয়। (two Turkish Braille charts)   বিরাম চিহ্ন  বিরাম চিহ্ন এবং গাণিতিক চিহ্নগুলি নিম্নরূপ: (two Turkish Braille charts)   ◌̂  '  ,  ;  :  .And thus  for ellipsis  !  ?  -  (ফাঁক)...  ( ... )...  “ ... ”  (উদ্ধরণ মহাডাক)  (পদ্য)  *  /  +  −  =  সম্ভবত গায়েলিগ ব্রেইলের  এর সাথে সমার্থক, যা কোনো শ্লোকের নব বাক্যকে নির্দেশ করে।  উদ্ধৃতির জন্য, ড্যাশ — উল্টোনো কমা “...” থেকে ভিন্নভাবে ব্যবহৃত হয়, উদাহরণস্বরূপ সংলাপে সংক্ষিপ্ত বাঁক প্রতিলিপি করার সময়।   অন্যান্য ভাষায় প্রসারণ  আজেরি (আজারবাইজানীয়) ব্রেইল তাদের আন্তর্জাতিক রূপ  এবং  সহ x এবং q অক্ষর যোগ করে। এই অক্ষরগুলি আজেরি ব্রেইল বা তুর্কি ব্রেইলের ক্ষেত্রে বিদেশী শব্দে ব্যবহৃত হয়। w শুধুমাত্র বিদেশী শব্দের জন্য তুর্কি এবং আজেরি ব্রেইলে ব্যবহৃত হয়। আজেরি ব্রেইল উচ্চারণ চিহ্ন  ব্যবহার করে একটি থেকে মুদ্রণ ə (পূর্বে ä ) বের করতে। World Braille Usage, UNESCO, 2013   ə  x  q  w   তথ্যসূত্র   বিষয়শ্রেণী:তুর্কি ভাষা বিষয়শ্রেণী:ফরাসি-ক্রমানুযায়ী ব্রেইল বর্ণমালা
ভূরি বাই  একজন ভারতীয় ভিল চিত্রশিল্পী। তিনি পিটল গ্রামে জন্মগ্রহণ করেছিলেন। এই গ্রামটি মধ্যপ্রদেশ ও গুজরাটের সীমান্তে অবস্থিত। তবে পিটল মধ্যপ্রদেশের ঝাবুয়া জেলার একটি গ্রাম। ভূরি বাই ভারতের বৃহত্তম উপজাতি গোষ্ঠী ভিল সম্প্রদায়ের অন্তর্ভুক্ত। মধ্য প্রদেশ সরকারের শিল্পীদের প্রতি সর্বোচ্চ রাষ্ট্রীয় সম্মাননা 'শিখর সম্মান' সহ অনেক পুরস্কার তিনি জিতেছেন।  ২০২১ সালে তিনি ভারতের চতুর্থ সর্বোচ্চ বেসামরিক পুরস্কার পদ্মশ্রী পেয়েছিলেন।   প্রথম জীবন  ভূরি বাইকে ভোপালের ভারত ভবনের জে স্বামীনাথন উৎসাহিত করেছিলেন, তাঁর সমসাময়িক জাংগড় সিং শ্যামের মতো, অ্যাক্রোলিক রং এবং কাগজ ব্যবহার করে চিত্রাঙ্কন করতে। তার আগে, তিনি তাঁর সম্প্রদায়ের অন্যান্য সদস্যদের মতো তাঁর বাড়ির দেয়ালে চিত্রাঙ্কন করতেন। ভূরি পিথোরা চিত্রকর্ম তৈরিতে দক্ষ ছিলেন। “গ্রামে গাছপালা এবং কাদামাটি থেকে রঙ বের করতে আমাদের এত পরিশ্রম করতে হত। এবং এখানে আমাকে রঙের অনেকগুলি বৈচিত্র এবং একটি প্রস্তুত তুলি দেওয়া হয়েছিল!"  চিত্রাঙ্কণের পাশাপাশি, ভূরি বাই কুটির তৈরিতেও পারদর্শী, যা তিনি তাঁর মা ঝাব্বু বাইয়ের কাছ থেকে শিখেছিলেন। তিনি ভোপালের ইন্দিরা গান্ধী রাষ্ট্রীয় মানবসংঘালয় বা ভোপালের মনুষ্য যাদুঘরের ভিল কুটির নির্মাণে অবদান রেখেছিলেন, যেখানে তিনি থাকেন। প্রকৃতপক্ষে, ভূরি বাই যখন প্রথম ভোপালে এসেছিলেন, তিনি ভারত ভবনের নির্মাণ শ্রমিক হিসাবে নিযুক্ত ছিলেন — যা থেকে তিনি দৈনিক ৬ টাকা উপার্জন করতেন। এখানেই তাঁর সাথে  জগদীশ স্বামীনাথনের প্রথম দেখা হয়েছিল, যিনি তাঁর প্রতিভা চিহ্নিত করেছিলেন এবং তাঁকে চিত্রাঙ্কণে উৎসাহিত করেছিলেন।  ভূরি বাই তাঁর সম্প্রদায়ের সমসাময়িক শিল্পী লাডো বাইয়ের সঙ্গে তাঁর কাজ শুরু করেছিলেন।    শৈলী এবং বিষয়বস্তু  ভিল শিল্পকলাকে কেউ কেউ ভারতের উপজাতি শিল্পগুলির মধ্যে প্রাচীনতম হিসাবে বিবেচনা করে থাকেন। অস্ট্রেলিয়ার আদিবাসীদের শিল্পকলার সাথে এর মিল রয়েছে, বিশেষত বহু রঙের বিন্দু ব্যবহার করে চিত্র ভরাট করা দুই জায়গাতেই পাওয়া যায়। ভূরি বাই তাঁর সম্প্রদায়ের প্রথম শিল্পী যিনি কাগজের উপর  আঁকা শুরু করেছিলেন। তাঁর রঙিন ক্যানভাসগুলি সাধারণত পৌরাণিক বিষয়, গ্রাম্য দৃশ্য এবং মানুষ-প্রাণীর সম্পর্ক চিত্রিত করে, যদিও পরবর্তীকালের তাঁর কাজে বিমান এবং সেলফোনের মতো আধুনিক উপাদানগুলির ব্যবহার দেখা গেছে।   প্রদর্শনী   ২০১৭ শতরঙ্গী: ভিল আর্ট, ওজাস আর্ট, দিল্লি http://www.ojasart.com  ২০১৭ "গিভেন পাওয়ার:ফ্রম ট্র্যাডিশন টু কনটেম্পোরারি", ব্লুপ্রিন্ট২১ + প্রদর্শনী৩২০, দিল্লি  ২০১০-২০১১ "ভার্নাকুলার, ইন দ্যা কনটেম্পোরারি", দেবী আর্ট ফাউন্ডেশন, ব্যাঙ্গালুরু  ২০১০ "আদার মাস্টার্স অফ ইন্ডিয়া", মুসি ডু কােয়াই ব্রানলি, প্যারিস  ২০০৯ "নাউ দ্যাট দ্যা ট্রিজ হ্যাভ স্পোকেন", পুন্ডোল গ্যালারী, মুম্বই  ২০০৮ "ফ্রিডম", আন্তর্জাতিক আধুনিক শিল্প কেন্দ্র (সিআইএমএ), কলকাতা   পুরস্কার ও সম্মাননা   শিখর সম্মান, মধ্য প্রদেশ সরকার, ১৯৮৬  অহল্যা সম্মান, ১৯৯৮  রানী দুর্গাবতী পুরস্কার, ২০০৯  পদ্মশ্রী পুরস্কার, ২০২১   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় ব্যক্তি বিষয়শ্রেণী:২০শ শতাব্দীর চিত্রশিল্পী বিষয়শ্রেণী:পেশা অনুযায়ী ভারতীয় নারী বিষয়শ্রেণী:মধ্যপ্রদেশের নারী চিত্রশিল্পী বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় নারী চিত্রশিল্পী বিষয়শ্রেণী:শিল্পকলায় পদ্মশ্রী প্রাপক
এটা হল সেই সব সাঁওতালি ভাষার লেখকদের তালিকা যারা সাহিত্য অকাদেমির নিকট হতে যুব পুরস্কার লাভ করেছেন।  বিজয়ীদের তালিকা বছরলেখককর্মধরন ২০১১ শান্তিলাল মুর্মু জাগরণ  ২০১২ শ্যাম চরণ টুডু জালা ডাক কাব্যগ্রন্থ  ২০১৩ লালচাঁদ সরেন তেরাং ছোটগল্প  ২০১৪ আনপা মারন্ডি নামাল কাব্যগ্রন্থ  ২০১৫ সুচিত্রা হাঁসদা বেরা আহলা কাব্যগ্রন্থ  ২০১৬ পরিমল হাঁসদা ধুনোয়া ওটাং আগ কানা কাব্যগ্রন্থ  ২০১৭ ময়না টুডু  মার্সাল দাহার কাব্যগ্রন্থ  ২০১৮ রানি মুর্মু হোপোন মায়াক কুকমু ছোটগল্প  ২০১৯ গুহিরাম কিস্কু জারপি দিসোমরিন মানমি কাব্যগ্রন্থ   তথ্যসূত্র  * বিষয়শ্রেণী:ভারতীয় সাহিত্য পুরস্কার বিষয়শ্রেণী:২০১১-এ প্রবর্তিত পুরস্কার বিষয়শ্রেণী:২০১১-এ ভারতে প্রতিষ্ঠিত
১৯৮৫ সাল ছিল বাংলাদেশের স্বাধীনতার ১৪তম বছর। এটি ছিল হুসেইন মুহম্মদ এরশাদ সরকারের চতুর্থ বছর।  দায়িত্বপ্রাপ্ত  রাষ্ট্রপতি: হুসেইন মুহম্মদ এরশাদ  প্রধানমন্ত্রী: আতাউর রহমান খান  প্রধান বিচারপতি: এফ কে এম মুনিম  জলবায়ু  ঘটনাবলী থাম্ব|রাষ্ট্রপতি এইচ এম এরশাদের ঢাকায় সার্ক রাষ্ট্রপ্রধানদের সংবর্ধনা।   ১৩ ফেব্রুয়ারি- বাংলাদেশ ছাত্রলীগের যুগ্ম সম্পাদক রাউফুন বসুনিয়া এবং ঢাকা বিশ্ববিদ্যালয় শাখার সাধারণ সম্পাদক মহসিন হলের সামনে ছাত্র সংগ্রাম পরিষদ এবং ক্ষমতাসীন জাতীয় পার্টি সমর্থিত ছাত্র সমাজের মধ্যে সংঘর্ষের সময় গুলিবিদ্ধ হন।   ২১ মার্চ - হুসেইন মোহাম্মদ এরশাদের সামরিক শাসন নিশ্চিত করার জন্য সামরিক শাসনের উপর একটি গণভোট অনুষ্ঠিত হয়। গণভোটে ভোটারদের জিজ্ঞাসা করা হয়েছিল "আপনি কি রাষ্ট্রপতি এরশাদের নীতি সমর্থন করেন এবং নির্বাচনের মাধ্যমে একটি বেসামরিক সরকার গঠন না হওয়া পর্যন্ত তিনি কি এই প্রশাসন পরিচালনা চালিয়ে যেতে চান?" ফলাফলের পক্ষে ৯৪.৫% ভোট পড়ে।  গণভোটের দিন বিরোধীরা সাধারণ ধর্মঘটের আয়োজন করে এবং ফলাফল জালিয়াতি বলে অভিযোগ করে।  দুই দেশের মধ্যে সীমান্তের একটি বিতর্কিত অংশে বাংলাদেশ ও ভারতীয় বাহিনীর মধ্যে গুলি বিনিময়ে ভারী মর্টার ব্যবহার করা হয়েছিল।   ২২ নভেম্বর – গঙ্গার পানি বণ্টন সংক্রান্ত বাংলাদেশ ও ভারতের মধ্যে সমঝোতা স্মারক তিন বছরের জন্য বাড়ানো হয়।   ৮ ডিসেম্বর - প্রথম সার্ক শীর্ষ সম্মেলন ১৯৮৫ সালের ৬-৮ ডিসেম্বর ঢাকায় অনুষ্ঠিত হয় এবং এতে বাংলাদেশ, মালদ্বীপ, পাকিস্তান এবং শ্রীলঙ্কার সরকারী প্রতিনিধি এবং রাষ্ট্রপতি, ভুটান ও নেপালের রাজা এবং প্রধানমন্ত্রী উপস্থিত ছিলেন। ভারত ।  তারা ১৯৮৫ সালের ৮ ডিসেম্বর সার্ক সনদে স্বাক্ষর করে, এর ফলে আঞ্চলিক সমিতি প্রতিষ্ঠা করে, এবং সন্ত্রাসবাদ ও মাদক পাচারের সমস্যাগুলির উপর অধ্যয়ন গোষ্ঠী প্রতিষ্ঠা করে, সেইসাথে GATT সম্পর্কে একটি মন্ত্রী-পর্যায়ের বৈঠকের পরিকল্পনা করে, এবং একটি মন্ত্রী-পর্যায়ের সম্মেলন বৃদ্ধি করে। আঞ্চলিক পর্যায়ে নারীদের অংশগ্রহণ।  শীর্ষ সম্মেলন একটি সার্ক সচিবালয় প্রতিষ্ঠায় সম্মত হয় এবং একটি সরকারী সার্ক প্রতীক গ্রহণ করে।  পুরস্কার ও সম্মাননা  আন্তর্জাতিক স্বীকৃতি    গণস্বাস্থ্য কেন্দ্রের প্রতিষ্ঠাতা জাফরুল্লাহ চৌধুরী র‌্যামন ম্যাগসেসে পুরস্কারে ভূষিত হয়েছেন।  স্বাধীনতা দিবস পুরস্কার  সমাজকল্যাণে অবদানের জন্য মুহাম্মদ আতাউল গণি ওসমানীকে মরণোত্তর পুরস্কৃত করা হয়।  একুশে পদক  আবু জাফর ওবায়দুল্লাহ (সাহিত্য)  গাজী শামসুর রাহমান (সাহিত্য)  আবদুল্লাহ আল-মুতি (বিজ্ঞান)  গোবিন্দ চন্দ্র দেব (শিক্ষা)  মোহাম্মদ আব্দুল জব্বার (শিক্ষা)  কলিম শরাফী (সঙ্গীত)  আবেদ হোসেন খান (সঙ্গীত)  সৈয়দ জাহাঙ্গীর (চারুকলা)  খেলাধুলা  দক্ষিণ এশিয়ান (ফেডারেশন) গেমস :  বাংলাদেশ ২০-২৬ ডিসেম্বর ঢাকায় অনুষ্ঠিত দ্বিতীয় দক্ষিণ এশিয়ান ফেডারেশন গেমসের আয়োজক। ৯টি স্বর্ণ, ১৭টি রৌপ্য এবং ৩৮টি ব্রোঞ্জ নিয়ে বাংলাদেশ সামগ্রিক পয়েন্ট টেবিলের তৃতীয় স্থানে টুর্নামেন্ট শেষ করেছে।   ঘরোয়া ফুটবল :  ঢাকা লিগের শিরোপা জেতে আবাহনী কেসি এবং রানার আপ হয় ব্রাদার্স ইউনিয়ন ।   বাংলাদেশ ফেডারেশন কাপের শিরোপাও জেতেআবাহনী কেসি ।   জন্ম  ৮ এপ্রিল – মাসুমা রহমান নাবিলা, অভিনেত্রী  ১ নভেম্বর – এনামুল হক, ফুটবলার  মৃত্যু  ১৫ মার্চ - আরজ আলী মাতুব্বর, লেখক। (জ. ১৯০০)  ১০ জুলাই - আহসান হাবীব, কবি। (জ. ১৯১৭)  ৫ অক্টোবর - আবদুস সাত্তার, রাষ্ট্রপতি। (জ. ১৯০৫)  ৩০ অক্টোবর - ফজলে লোহানী, সাংবাদিক ও টেলিভিশন উপস্থাপক। (জ. ১৯২৯)  ৪ ডিসেম্বর - বিজয় সরকার, বাউল সঙ্গীতশিল্পী। (জ. ১৯০৩)   আরো দেখুন   বাংলাদেশের ইতিহাসের সময়রেখা  তথ্যসূত্র
নিওপালপা ডোনাল্ডট্রাম্পি মথের নিওপালপা  গণের একটি প্রজাতি যা দক্ষিণ ক্যালিফোর্নিয়া এবং উত্তর মেক্সিকোতে পাওয়া যায়। ২০১৭ সালের জানুয়ারি মাসে এটির প্রথম বর্ণনা দেন কানাডিয়ান বিজ্ঞানী ভেজরিক নাজারি। তিনি এই নামটি নির্বাচন করেন কারণ এর মাথার আবরণ তাকে ডোনাল্ড ট্রাম্পের মাথার কথা মনে করিয়ে দেয় এবং তিনি আশাবাদী ছিলেন যে এটা ক্ষুদ্র অবহেলিত প্রাণীদের পরিচিতি বাড়াবে।"Neopalpa donaldtrumpi Motte trägt nun Namen von Donald Trump". Spiegel Online, 18 January 2017 (German)  আবিষ্কার ১৯৮৮ সালে ডেলিবর পলভনি প্রথম Neopalpa গণ এবং Neopalpa neonata প্রজাতির বর্ণনা দেন।  এর প্রায় দুই দশক পর নাজারি বোহার্ট এণ্টোমোলোজী জাদুঘর থেকে নমুনাগুলো সংগ্রহ করে পুনরায় পরীক্ষা করেন। তিনি খেয়াল করেন যে কিছু নমুনা ভিন্ন একটি প্রজাতির অন্তর্ভুক্ত। তিনি এই প্রজাতির নাম দেন Neopalpa donaldtrumpi, কেননা এর মাথায় হলুদাভ-সাদা স্তর রয়েছে যা তাকে ডোনাল্ড ট্রাম্পের মাথার চুলের ধরন মনে করিয়ে দেয়।  বর্ণনা thumb|left|upright=0.7|N. donaldtrumpi এর মাথা N. donaldtrumpi এর অগ্রডানার উপরের অংশ কমলা-হলুদ তবে ডানার প্রান্তে এবং সামনে ঘন বাদামী দাগ রয়েছে। অগ্রডানার দৈর্ঘ্য   থেকে । পশ্চাৎ ডানা কিছুটা ভোঁতা, প্রান্ত ঘন রং এর। পুরুষ এবং স্ত্রী পোকায় ডানার রং একই। এর এন্টেনা  এর ডানার দৈর্ঘ্যের তিন ভাগের ২ ভাগ এবং এর মাথা হলুদাভ সাদা যার ভিত্তিতে এই মথটির নাম রাখা হয়েছে।  গণের আরেক প্রজাতি N. neonata এর তুলনায় N. donaldtrumpi এর পুং প্রজননতন্ত্র ছোট এবং স্ত্রী প্রজনন তন্ত্রে খুবই ক্ষুদ্র সিটি (setae) রয়েছে।   তথ্যসূত্র   বিষয়শ্রেণী:মথ বিষয়শ্রেণী:উত্তর আমেরিকার মথ বিষয়শ্রেণী:ডোনাল্ড ট্রাম্প বিষয়শ্রেণী:মধ্য আমেরিকার মথ